സംക്ഷിപ്ത വോട്ടര് പട്ടിക പുതുക്കല് നവംബര് 1 മുതല് തിരുവനന്തപുരം: 2022 വര്ഷത്തേക്കുള്ള സംക്ഷിപ്ത വോട്ടര് പട്ടിക പുതുക്കല് പ്രക്രിയ നവംബര് ഒന്നിന് ആരംഭിക്കും. 2022 ജനുവരി ഒന്നിനോ അതിനുമുമ്ബോ 18 വയസ്സ് പൂര്ത്തിയാകുന്ന എല്ലാ അര്ഹരായ പൗരന്മാര്ക്കും സമ്മതിദായകപ്പട്ടികയില് പേര് ചേര്ക്കാം. അതുപോലെതന്നെ നിലവിലുള്ള സമ്മതിദായകര്ക്ക് പട്ടികയിലെ വിവരങ്ങള് നിയമാനുസൃതമായ മാറ്റം വരുത്തുന്നതിനും അവസരം ലഭിക്കും. കരട് സമ്മതിദായകപ്പട്ടികയിലുള്ള അവകാശങ്ങള് എതിര്പ്പുകള് നവംബര് 1 മുതല് 30 വരെ ഉന്നയിക്കാം. അപേക്ഷകളെല്ലാം www.nvsp.in എന്ന വെബ്സൈറ്റിലൂടെ ഓണ്ലൈന് മുഖേനയാണ് സമര്പ്പിക്കേണ്ടത്. കരട് സമ്മതിദായകപ്പട്ടിക മുഖ്യ തെരഞ്ഞെടുപ്പ് ഓഫീസറുടെ വെബ്സൈറ്റില് www.ceo.kerala.gov.in ലഭ്യമാകും. കരട് സമ്മതിദായകപ്പട്ടികയിലുള്ള അവകാശങ്ങളും എതിര്പ്പുകളും ഉള്പ്പെട്ട ലിസ്റ്റ് അതത് ഇലക്ടറല് രജിസ്ട്രേഷന് ഓഫീസര്മാരുടെ നോട്ടീസ് ബോര്ഡില് പ്രദര്ശിപ്പിക്കും. അതുപോലെ തന്നെ ലിസ്റ്റ് പ്രദര്ശിപ്പിച്ച് ഏഴ് ദിവസത്തിനുശേഷം പരാതികളില് തീര്പ്പ് കല്പ്പിക്കും. 2022 ജനുവരി അഞ്ചിന് അന്തിമ വോട്ടര് പട്ടിക പ്രസിദ്ധീകരിക്കും